Diari Oficial de la Generalitat Valenciana


Sumari del DOGV 2240, del 06-04-1994 (1994/831047)

RESOLUCIÓ de 21 de març de 1994, de la Universitat Jaume I de Castelló, per la qual es convoquen proves especifiques d'habilitació d'accés al sector d'Administració General (grup A) d'aquesta Universitat.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2240

Data del DOGV
:   06-04-1994

Secció del DOGV
:   AUTORITATS I PERSONAL

Número del document
:   1994/831047


Data del document
:   21-03-1994

Organisme emissor
:   Universitat Jaume I de Castelló

Tipus de document
:   Resolució

RESOLUCIó de 21 de març de 1994, de la Universitat Jaume I de Castelló, per la qual es convoquen proves específiques d'habilitació d'accés al sector d'Administració General (grup A) d'aquesta Universitat. [94/2017]  
La Llei 3/1991, de 19 de febrer, de creació de la Universitat Jaume I de Castelló, comportà una sèrie d'actuacions inicials que requeriren el suport de personal funcionari capacitat en activitats de gestió i de serveis. Aquest Personal procedia de la Universitat de València o d'altres administracions Públiques.  
Aquest Rectorat, fent ús de les competències que li atribueix l'art. 18 en relació amb el 3.e de la Llei de Reforma Universitària i segons el que estableix l'art. 61.3 de la Normativa Singular; vistes la disposició transitòria tercera del text refós de la Llei de la Funció Pública Valenciana i l'art. 32 del Reglament de Selecció i Provisió de Llocs de Treball, ha resolt convocar proves específiques d'habilitació per a l'accés al sector d'administració general (grup A) amb subjecció a les següents:  
Bases de la convocatòria  
1. Places convocades  
1.1 Es convoquen proves específiques d'habilitació per a cobrir mitjançant promoció interna una plaça del grup A sector d'administració general a la Universitat Jaume I.  
2. Requisits dels candidats  
2.1 Per a ser admesos a les proves, els aspirants hauran de reunir els requisits següents:  
a) Ser funcionari de carrera del grup B, prestar serveis a la Universitat Jaume I de Castelló i ocupar en l'actualitat llocs de treball que estiguen classificats com a grup A o A/B en la corresponent relació de llocs de treball.  
b) Estar en possessió del títol de doctor, llicenciat, enginyer, arquitecte o equivalent.  
c) Reunir els requisits assenyalats en l'article 12 del text refós de la Llei de la Funció Pública Valenciana.  
3. Presentació de sol·licituds i termini  
3.1 Els interessats a participar en aquestes proves hauran de presentar en un termini de 20 dies hàbils comptadors des de l'endemà de la publicació de la convocatòria en el Diari Oficial de la Generalitat Valenciana, una sol·licitud adreçada al rector Universitat Jaume I de Castelló, segons el model d'instància que serà facilitada en l'àrea de Recursos Humans i Estudiants.  
3.2 Les sol·licituds s'hauran de presentar en el Registre General de la Universitat Jaume I de Castelló o en la forma establida en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
4. Relació d'aspirants admesos  
4.1 Acabat el termini de presentació de sol·licituds per a aquesta convocatòria, per una resolució del rector d'aquesta Universitat, que es publicarà en el Diari Oficial de la Generalitat Valenciana, es farà pública la llista d'aspirants, admesos i exclosos, de les proves.  
4.2 Els aspirants exclosos disposaran d'un termini de 10 dies hàbils comptadors a partir de l'endemà de la publicació de la resolució, per a poder esmenar el defecte que n'haja motivat l'exclusió, en el cas que aquest siga esmenable.  
4.3 Transcorregut el termini anterior, esmentats els defectes, si pertoca, i vistes les al·legacions, es dictarà una resolució amb la llista definitiva d'admesos i exclosos que es publicarà en el Diari Oficial de la Generalitat Valenciana.  
4.4 En aquesta última resolució s'establirà, almenys amb 15 dies d'antelació, la data, el lloc i l'hora en que començaran i es faran les proves.  
5. Proves  
5.1 El procediment de selecció dels aspirants serà el de concurs-oposició, que constarà de dues fases.  
5.2 La fase d'oposició consta de tres exercicis:  
5.2.1 El primer exercici consistirà en el desenvolupament per escrit de dos temes de l'annex I d'aquesta convocatòria, un per al bloc A i un altre per al bloc B.  
El tribunal extraurà públicament dos temes a l'atzar per cada un dels blocs, immediatament abans del començament de la prova. Els aspirants hauran d'elegir un tema dels extrets, per cada un dels blocs. El temps màxim per a la realització dels exercicis és de tres hores. Finalitzat l'exercici els aspirants hauran de llegir els exercicis davant del tribunal en sessió pública el mateix dia en què s'hauran fet, o el dia que el tribunal determinarà en el moment de convocar la prova. En aquest últim cas, el tribunal custodiarà els exercicis en sobres individualitzats, on constarà el nom i DNI de l'aspirant, qui l'haurà de firmar juntament amb el secretari del tribunal, que segellarà el sobre.  
5.2.2 Segon exercici: consistirà en el desenvolupament d'un supòsit pràctic, que s'ha d'escollir entre dos proposats pel tribunal, un de cada bloc, durant un temps màxim de 60.  
5.2.3 Tercer exercici: voluntari i de mèrits. Consistirà en la traducció d'un text del valencià al castellà i un altre del castellà al valencià en un temps màxim de 30 minuts.  
5.3 Fase del concurs  
5.3.1 La fase de concurs consisteix en la valoració pel tribunal, d'acord amb el barem d'aquesta convocatòria (annex II), del currículum acreditat que hauran d'aportar els aspirants inclosos en la llista d'aprovats.  
Sols podran participar en aquesta fase els aspirants que hagen superat la fase d'oposició.  
5.4 Qualificació dels exercicis  
Els exercicis de l'oposició es qualificaran de la forma següent:  
5.4.1 Primer exercici: es qualificarà de 0 a 10 punts, sent necessari obtenir, per a superar-lo, un mínim de 5 punts.  
5.4.2 Segon exercici: es qualificarà de 0 a 10 punts, sent necessari obtenir, per a superar-lo, un mínim de 5 punts.  
5.4.3 La qualificació resultant dels dos primers exercicis quedarà determinada per la suma de les puntuacions obtingudes en cadascun d'ells, sempre que aquestes siguen com a mínim de 5 punts.  
En cas d'empat entre aspirants, l'ordre s'establirà atenent en primer lloc a la major puntuació obtinguda en el segon exercici. Si es manté l'empat, a la major puntuació obtinguda en el primer exercici.  
5.5 Puntuació final  
La puntuació final del concurs-oposició serà la constituïda per la suma de les obtingudes en cadascuna de les fases. S'elaborarà una relació final que constituirà la llista d'aspirants que han superat les proves, per ordre de puntuació.  
6. Desenrotllament de les proves  
6.1 Els exercicis tindran lloc a la Universitat Jaume I. Els exercicis es realitzaran en el lloc, la data i l'hora que s'establesquen en la resolució per la qual s'aprove i publique la llista d'admesos i exclosos de les proves.  
6.2. Els aspirants seran convocats per a cada exercici en crida única, i seran exclosos de l'oposició aquells que no hi compareguen.  
7. Publicitat de les llistes  
7.1 En finalitzar cadascun dels exercicis, el Tribunal farà pública al lloc d'examen i a la Gerència de la Universitat, la llista dels aspirants que hagen obtingut una qualificació de 5 punts o superior.  
7.2 Una vegada finalitzada l'oposició, el Tribunal farà pública, mitjançant un anunci al lloc on s'han celebrat les proves i a la Gerència de la Universitat, una llista amb la puntuació final a la qual es refereix la base 5.5, que constituirà la llista d'aspirants que han superat les proves, per ordre de puntuació.  
8. Presentació de documents  
Sent necessari que tots els aspirants d'aquesta convocatòria tinguen la condició de funcionaris de carrera, estaran exempts de presentar la documentació que ja haguera estat acreditada per al seu nomenament anterior. En aquest cas, hauran de presentar fotocòpia validada del títol acadèmic exigible.  
8.1 La presentació haurà de realitzar-se en el termini de 20 dies hàbils comptadors des de la publicació de la relació d'aprovats.  
8.2. El fet de no presentar la documentació, excepte els casos de força major, dins del termini indicat, o quan de l'examen d'aquella es deduïra que els manca algun dels requisits de la base 2, donarà lloc a la invalidació de les actuacions de l'aspirant i, respecte d'aquest, a la nul·litat subsegüent dels actes del Tribunal, sense perjuí de les responsabilitats en què poguera incórrer.  
9. Nomenament   
Transcorregut el termini de presentació de documents, el rector dictarà la resolució que es publicarà en el Diari Oficial de la Generalitat Valenciana i que inclourà la llista de personal que ha superat les proves d'habilitació, per ordre de puntuació, i per la qual es procedirà al seu nomenament com a funcionaris del sector d'administració general (grup A) d'aquesta Universitat Jaume I de Castelló.  
10. Tribunal  
10.1 El tribunal qualificador d'aquestes proves és el que figura en l'annex III d'aquesta convocatòria.  
10.2 El tribunal podrà, sempre sota la seua direcció i control directe, nomenar col·laboradors, especialistes i ajudants.  
10.3 Els membres del tribunal, i també els col·laboradors, especialistes i ajudants, estan subjectes als motius i causes generals d'abstenció i recusació dels articles 28 i 29 de la Llei 30/1992 de Règim Jurídic de les Administracions Públiques i del Procediment Administratiu Comú; així mateix, hauran d'abstenir-se si hagueren realitzat tasques de preparació per a l'ingrés del grup A, en els cinc anys anteriors a la publicació d'aquesta convocatòria.  
10.4 Als efectes de comunicacions i de qualsevol altra incidència, el tribunal tindrà la seua seu a la Gerència de la Universitat Jaume I de Castelló (campus de la Penyeta Roja).  
11. Recursos  
Contra la present Resolució i els actes que se'n deriven, podrà interposar-s'hi un recurs contenciós administratiu en la forma i terminis assenyalats en l'article 57 i següents de la Llei Reguladora de la Jurisdicció Contenciosa Administrativa, de 27 de desembre de 1956, d'acord amb allò que preveu la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.  
Castelló, 21 de març de 1994.- El rector de la Universitat Jaume I de Castelló: Celestí Suárez Burguet.  
ANNEX I  
Temari  
A. Gestió econòmica i financera  
1. El pressupost de l'estat. Característiques i estructura. El pressupost com a instrument de planificació, com a instrument d'administració i gestió i com a mecanisme general de coordinació.  
2. Crèdits pressupostaris. El cicle pressupostari. Despeses plurianuals. Desglossament d'aplicacions pressupostàries.  
3. Modificacions dels crèdits inicials. Transferències de crèdits. Crèdits extraordinaris. Suplements de crèdits. Ampliacions de crèdits. Incorporacions de crèdits. Generacions de crèdits.  
4. L'execució pressupostària i la contractació administrativa, especial referència als contractes d'obres, de gestió de serveis públics i de subministraments. Els contractes d'assistència tècnica.  
5. Comptabilitat pública. Concepte. Comptabilitat preventiva, executiva i crítica. Control de la despesa pública. El control de legalitat.   
6. La comptabilitat pública i la planificació comptable. El Pla General de Comptabilitat Pública: fins, objectius, àmbit d'aplicació i característiques.  
7. Comptabilitat pressupostària i comptabilitat de gestió. Els grups de comptes: estructura i contingut.  
8. Ordenació de la despesa i ordenació del pagament. òrgans competents. Fases del procediment. Contingut. Ingressos en formalització. Documents comptables que intervenen en l'execució de les despeses i dels pagaments.  
9. Despeses de personal. Despeses per a la compra de béns i serveis. Despeses de transferències: corrents i de capital. Les despeses d'inversió.   
10. Pagaments: concepte i classificació. Pagaments per obligacions pressupostàries. Pagaments per exercicis tancats. Pagaments «a justificar». Els avançaments de caixa fixa. Justificació de lliuraments.  
11. Retribucions del personal al servei de les administracions públiques. Nòmines. Estructura i normes de confecció. Altes i baixes: la seua justificació.  
12. El sistema retributiu dels funcionaris públics. Imputació pressupostària dels diversos conceptes retributius. Meritació i liquidació de drets econòmics  
13. Liquidació i tancament de l'exercici. El compte general de l'estat. El Tribunal de Comptes. La Sindicatura de Comptes de la Generalitat Valenciana.  
14. El Pressupost de la Generalitat Valenciana. Característiques i estructura. Els crèdits pressupostaris. Despeses plurianuals. Anul·lació de romanents. Modificacions dels crèdits inicials. Crèdits extraordinaris i suplements de crèdit. Transferències de crèdit.  
15. El règim econòmic i financer de les universitats públiques espanyoles. Especial menció a la Universitat Jaume I.  
16. Les fonts de finançament d'I+D en les universitats. L'article 11 de la Llei de Reforma Universitària.  
17. Control pressupostari. Concepte, naturalesa i classes. La intervenció. Control intern i extern de la gestió de les universitats públiques.  
18. Planificació de la gestió pública. Planificació estratègica i operativa. Programació de projectes i direcció per objectius. La tècnica PERT.  
B. Dret administratiu i gestió universitària.  
1. Les fonts del dret administratiu. Concepte. Classes de fonts. La jerarquia de les fonts.  
2. Eficàcia i validesa dels actes administratius. La seua motivació i notificació. Revisió, anul·lació i revocació.  
3. Procediment administratiu. Concepte i classes. Els subjectes del procediment administratiu. Iniciació del procediment. Instrucció. El tràmit d'audiència.  
4. El temps en el procediment administratiu. Termes i terminis. Concepte de terminis. Terminació de procediment. El silenci administratiu.  
5. Els procediments administratius en via de recurs administratiu. Classes i regulació actual.  
6. Els contractes administratius. Concepte i classes. El contracte d'obres.  
7. Els contractes de gestió de serveis públics i de subministraments. Compliment dels contractes administratius. La revisió de preus i altres alteracions contractuals. Incompliment dels contractes administratius.  
8. El personal al servei de les administracions públiques. Règim jurídic. La llei 30/1984, de 2 d'agost, la llei 23/1988, de 18 de juliol i la llei 22/1993, de 29 de desembre.  
9. El personal funcionari de les administracions públiques. Tipus de funcionaris: funcionaris de carrera i funcionaris interins. La selecció de funcionaris.  
10. Adquisició i pèrdua de la condició de funcionari. Situacions dels funcionaris. Pèrdua de la condició de funcionari.  
11. Provisió de llocs de treball en la Funció Pública. La provisió de llocs en la Generalitat Valenciana. Incompatibilitats dels funcionaris públics.  
12. El règim especial de la Seguretat Social dels funcionaris civils de l'estat. MUFACE. Acció protectora. Concepte i classes de prestacions. Drets passius.  
13. El Règim de la Seguretat Social d'altres funcionaris públics i del personal laboral al servei de les administracions públiques. Acció protectora. Concepte i classes de prestacions. Afiliació i cotitzacions.  
14. Règim jurídic de les universitats públiques. La Llei de Reforma Universitària. Estructura i contingut. Els estatuts de les universitats.  
15. òrgans de govern de les universitats. Classes i règim jurídic del professorat universitari. Classes i règim jurídic del personal d'administració i serveis.   
16. La Llei d'incompatibilitats i la seua aplicació al sector universitari. L'article 11 de la Llei de Reforma Universitària i el seu desenvolupament reglamentari.  
17. La Normativa Singular Reguladora de l'Activitat de la Universitat Jaume I. Naturalesa, fins i principis d'actuació de la Universitat Jaume I.  
18. La Universitat Jaume I. òrgans de govern. Estructura docent. Règim administratiu, econòmic i financer.  
ANNEX II  
Barem. Fase de concurs  
En aquesta fase, que no tindrà caràcter eliminatori, es valoraran els mèrits següents en la forma que s'indica:  
a) Experiència en destinacions anteriors en l'administració pública i experiència en gestió universitària: fins a un màxim de quatre punts. Es comptabilitzarà entre 0,5 i 1,5 punts per cada any de servei continuat o fracció superior a sis mesos, en funció de l'adequació de l'experiència amb el lloc de treball que s'ha de desenvolupar. Aquesta experiència haurà d'acreditar-se documentalment mitjançant un contracte de treball, un nomenament oficial que acredite el treball realitzat i l'experiència adquirida o per qualsevol altre mitjà que ho acredite fefaentment.  
b) Cursos: els cursos específics de formació i perfeccionament organitzats per la Universitat, instituts o escoles oficials de formació de funcionaris o altres entitats o centres docents públics o privats dels que preveu la Llei Orgànica 8/1985, de 3 de juliol, reguladora del dret a l'educació, sempre que hagen estat homologats pels instituts o escoles oficials de formació de funcionaris o per la Universitat, fins a un màxim de tres punts. Se n'exclouen el cursos de valencià.  
c) Altres mèrits: es valorarà fins a un màxim de tres punts, dels quals un correspondrà a coneixements de valencià, sempre que s'acredite estar en possessió del pertinent certificat o homologació expedida per la Junta Qualificadora de Coneixements de Valencià o homologats per la Universitat Jaume I o la Universitat de València, d'acord amb la següent escala:  
a) Coneixement oral: 0,25 punts.  
b) Coneixement de grau elemental: 0,50 punts.  
c) Coneixement de grau mitjà: 0,75 punts.  
d) Coneixement de grau superior: 1 punt.  
Per als restants dos punts, es tindran en compte, entre altres, els coneixements d'idiomes; l'assistència a congressos, jornades, relacionats directament amb les funcions que s'han de realitzar.  
ANNEX III  
Tribunal  
Tribunal titular  
President: el rector o persona en qui delegue.  
Vocals:  
- Dos en representació de la Universitat Jaume I.  
- Dos en representació de les centrals sindicals.  
- La cap d'àrea de Recursos Humans i Estudiants, que actuarà com a secretària amb veu però sense vot.  
Tribunal suplent  
La mateixa estructura.